BALSTOGĖS UNIVERSITETO FILIALO
"EKONOMIKOS-INFORMATIKOS FAKULTETAS"

NUOSTATAI

1.	Balstogės universiteto filialas "Ekonomikos-informatikos fakultetas", (toliau - Fakultetas), įkurtas vadovaujantis Balstogės universiteto Senato 2006 m. balandžio 26d. nutarimu Nr. 383. 
2.	Fakultetas yra Balstogės universiteto struktūrinis padalinys. 
3.	Struktūrinius padalinius turi teisę kurti, reorganizuoti bei likviduoti Balstogės universiteto Senatas. 
4.	Balstogės universitetas, toliau vadinamas Universitetu, įsteigtas sutinkamai su 1997m. birželio 19d. Lenkijos Respublikos Įstatymu (Dz.U. Nr. 102, poz. 642) pertvarkant Varšuvos Universiteto filialą Balstogėje. Tai yra akademinė valstybinė įstaiga, kuri vadovaujasi savo veikloje Lenkijos Respublikos 2005m. liepos 27 dienos Aukštojo mokslo įstatymu (Dz. U. Nr.164, poz. I365 su vėlesniais pataisymais), (toliau - Įstatymas) ir Balstogės universiteto Statutu o Ekonomikos-Informatikos Fakulteto veiklos ribose, Lietuvos Respublikos teisės aktais reglamentuojančiais užsienio juridinio asmens filialo veiklą Lietuvoje. 
5.	Steigėjo identifikavimo numeris REGON: 050562207 Lenkijos nacionalinių ūkio subjektų registre, PVM mokėtojo nr. 5422383747, Universiteto buveinė - Lenkijos Respublika, 15-097 Balstogė, Marii Sklodowskiej-Curie g. 14. 
6.	Fakulteto buveinė: Lietuvos Respublika, Vilnius, LT-03202, Naugarduko g. 76. 
7.	Fakultetas nėra juridinis asmuo. Viešasis juridinis asmuo yra Balstogės universitetas, kuris atsako už visas Fakulteto prievoles. 
8.	Fakultetas savo veikloje vadovaujasi Įstatymu, Balstogės universiteto Statutu ir Studijų Nuostatais, o taip pat Fakulteto Nuostatais tiek, kiek jie neprieštarauja Lietuvos Respublikos teisės aktams reglamentuojantiems užsienio juridinio asmens filialo veiklą Lietuvoje; 
9.	Fakulteto veiklą prižiūri Balstogės universiteto Rektorius, Senatas, Lenkijos Respublikos aukštojo mokslo ministras, o taip pat Lietuvos Respublikos įgaliotos institucijos, remiantis Lietuvos Respublikos teisės aktais reglamentuojančiais užsienio juridinio asmens filialo veiklą Lietuvoje.
10.	Pagrindiniai Fakulteto tikslai:
10.1. rengti studentus ir mokslininkus, aukščiausios kvalifikacijos specialistus atsižvelgiant į visuomenės, darbo rinkos raidos tendencijas, nūdienos poreikius, Europos integracijos procesus; 
10.2. vykdyti mokslinę tiriamąją veiklą.
11.	Fakultetas vykdo ir koordinuoja didaktinį darbą Balstogės universiteto Senato sprendimu įkurtuose studijų kryptyse ir mokslinius tyrimus sutinkamai su numatytomis kryptimis ir mokslinėmis sritimis.
12.	Fakulteto struktūroje moksliniams, didaktiniams arba moksliniams - didaktiniams tikslams gali būti kuriami: Institutai, Katedros, Centrai, Dirbtuvės, Laboratorijos, Bibliotekos ir kiti padaliniai.
13.	Vidinius Fakulteto struktūrinius vienetus įsteigia, reorganizuoja ir likviduoja Balstogės universiteto Senatas prašant arba reiškiant sutikimą Fakulteto Tarybai. 
14.	Fakulteto Taryba (toliau - Taryba) ir Fakulteto Dekanas (toliau - Dekanas) yra Fakulteto valdymo organai. Dekano ir Tarybos kadencija trunka keturis metus, su sąlyga kad pirmoji Fakulteto Dekano ir Tarybos kadencija, panašiai kaip kadencija kitų Universiteto organų, truks iki 2008.08.31. 
15.	Tarybos nutarimai turi būti vykdomi Dekano, Fakulteto darbuotojų ir studentų. 
15.1. Tarybos sprendimai yra priimami paprasta balsų dauguma, dalyvaujant ne mažiau pusės Tarybos narių, išskyrus 15.2 p. išvardytais atvejais. 
15.2. Dėl personalo Tarybos sprendimai yra priimami absoliučia balsų dauguma, dalyvaujant ne mažiau pusės Tarybos narių. 
15.3. Tarybos nutarimai turi būti vykdomi Dekano, Fakulteto darbuotojų ir studentų. 
16.	Taryba atlieka šias pagrindines funkcijas: 
16.1. Nustato bendras Fakulteto veiklos kryptys; 
16.2. Tvirtina Studijų planus ir mokslo programas; 
16.3. Tvirtina Fakulteto veiklos ir finansinį planą; 
16.4. Svarsto ir tvirtina Dekano Fakulteto veiklos metinę ataskaitą; 
16.5. Reiškia nuomonę akademinių dėstytojų įdarbinimo klausymais; 
16.6. Priima nutarimus kitais klausimais Tarybos kompetencijų ribose. 
17.	Tarybą sudaro 15 narių. Tarybos sudėtį sudaro: 
17.1. Dekanas - Tarybos pirmininkas; 
17.2. Prodekanai;
17.3. Akademiniai dėstytojai turintis profesoriaus bei habilituoto daktaro laipsnį, esantis etatiniais Fakulteto darbuotojais; 
17.4. Renkamieji atstovai: 
17.4.1. likusiųjų akademinių dėstytojų, esančių etatiniais Fakulteto darbuotojais; 
17.4.2. studentų savivaldos atstovai; 
17.4.3. etatinių Fakulteto darbuotojų, ne esančių akademiniais dėstytojais. 
17.5. Tarybos posėdyje, su patariamuoju balsu dalyvauja, veikiančių universitete profesinių sąjungų atstovai - po vieną nuo kiekvienos profsąjungos. 
17.6. Dekanas į Fakulteto Tarybos posėdžius gali kviesti Vilniaus Ekonomikos-informatikos fakulteto Visomeninės globėjų tarybos atstovus.
18.	Atstovų,  nurodytų  17.4 p.,  skaičių  nustato  Taryba  sutinkamai  su  Balstogės  universiteto Statuto numatytomis proporcijomis, atsižvelgiant į šių Nuostatų 19 p.; 
18.1. Akademiniai dėstytojai, išvardyti 17.3 p. sudaro daugiai nei 50 proc. Tarybos narių, bet ne daugiau 60 proc. 
18.2. Atstovai išvardyti 17.4.2 p. sudaro ne mažiau 20 proc. Fakulteto Tarybos narių, bet proporcijos tarp studentų ir doktorantų yra nustatomos atsižvelgiant į jų skaičių Fakultete, bet studentai ir doktorantai yra atstovaujami bent vienų atstovų nuo kiekvienos iš tų grupių. 
18.3. Atstovai išvardyti 17.4.1 p. sudaro ne mažiau 10 proc. Fakulteto Tarybos narių. 
18.4. Atstovai išvardyti 17.4.3 p. sudaro ne mažiau 5 proc. Fakulteto Tarybos narių. 
19.	Universiteto Rinkiminė komisija: 
19.1. sudaro rinkiminės veiklos tvarkaraštį pirmiems Fakulteto Tarybos, Fakulteto elektorių kolegijos, Dekano ir Prodekanų rinkimams; 
19.2. nustato pirmosios Fakulteto Tarybos ir pirmojo Fakulteto elektorių kolegijos narių skaičių, nustatant atskirų akademinės bendruomenės grupių narių skaičių šiose organuose; 
19.3. rengia Fakulteto Tarybos ir Fakulteto elektorių kolegijos rinkimus; 
19.4. sukviečia pirmąjį Fakulteto Tarybos posėdį kuriame išrenka Fakulteto rinkiminę komisiją; 
19.5. sukviečia pirmąjį Fakulteto rinkiminės komisijos posėdį. 
20.	Fakulteto Dekaną ir Prodekanus renka Fakulteto elektorių kolegija.
21.	Dekanas renkamas iš akademinių dėstytojų turinčių profesoriaus arba habilituoto daktaro laipsnį.
22.	Prodekanas renkamas iš akademinių dėstytojų turinčių bent daktaro mokslinį laipsnį.
23.	Dekanas bei Prodekanai turi būti etatiniais Universiteto darbuotojais (pagrindinė darbo vieta).
24.	Dekanas gali skirti komisijas bei dalį savo įgaliojimų gali perduoti tretiems asmenims. 
25.	Fakulteto Dekaną ir Fakulteto Tarybos narį galima atšaukti tokiu pat būdu, kaip buvo paskirti.
26.	Remiantis Lietuvos Respublikos teisės aktais reglamentuojančiais užsienio juridinio asmens filialo veiklą Lietuvoje, Fakulteto valdymo organus išrinkimą ir atšaukimą tvirtina Balstogės universiteto rektorius.
27.	Dekano kompetencijas apibrėžia įstatymai, Balstogės universiteto Statutas ir kiti teisės aktai.
28.	Dekanas atlieka šias pagrindines funkcijas: 
28.1. vadovauja Fakultetui ir atstovauja išorinėse santykiuose; 
28.2. pirmininkauja Tarybos posėdžiams ir užtikrina priimamų sprendimų vykdymą; 
28.3. vadovauja Fakulteto darbuotojams ir studentams; 
28.4. kontroliuoja esamų Fakulteto vidinių struktūrinių padalinių veiklą; 
28.5. apibrėžia Prodekanų pareigas; 
28.6. teikia Tarybai tvirtinti metines Fakulteto veiklos ataskaitas; 
28.7. informuoja Lietuvos Respublikos juridinių asmenų registrą apie pasikeitimus Fakulteto nuostatuose, pateiktų registrui juridinio asmens duomenų pasikeitimus, teikia kitą LR įstatymų reikalaujama informaciją; 
28.8. užtikrina saugumą ir tvarką Fakulteto teritorijoje;
28.9. inicjuoja Ekonomikos-informatikos fakulteto Vilniuje Visuomeninės globėjų tarybos-kuri yra Fakulteto funkcionavimą ir plėtrą remiantis patariamasis organas- veiklą.
29.	Fakulteto darbuotojai ir studentai yra, atitinkamai, Balstogės universiteto darbuotojais ir studentais.
30.	Taisyklės apibrėžtos Balstogės universiteto darbuotojams ir studentams taikytinos ir Fakulteto darbuotojams ir studentams.
31.	Fakulteto darbuotojai, tiesiogiai pavaldus Dekanui, užtikrina atitinkamas pagrindinių tikslų ir užduočių, kurioms Fakultetas įsteigtas, vykdymo sąlygas.
32.	Fakultetas ruošia metinį veiklos ir finansinį planą, o taip pat teikia ataskaitą apie jo vykdymą.
33.	Šis planas yra teikiamas Rektoriui ir sudaro Balstogės universiteto veiklos ir finansinio plano dalį.
34.	Dekanas yra Fakulteto veiklos ir finansinio plano vykdytojas ir atsako už jo vykdymą prieš Tarybą.
35.	Šie Nuostatai patvirtinti Senato 2007.02.28 d. įsigalioja nuo Fakulteto įregistravimo Lietuvos Respublikos Juridinių asmenų registre dienos. 

Balstogės universiteto rektorius
Prof. habil. dr. Jerzy Nikitorowicz